Euroopa Liidu Teataja L 324 , 27/12/1969 Lk 0025 - 0033

Soomekeelne eriväljaanne: Peatükk 11 Köide 1 Lk 0037

Taanikeelne eriväljaanne: Seeria I Peatükk 1969(II) Lk 0573

Rootsikeelne eriväljaanne: Peatükk 11 Köide 1 Lk 0037

Ingliskeelne eriväljaanne: Seeria I Peatükk 1969(II) Lk 0590

Kreekakeelne eriväljaanne: Peatükk 11 Köide 1 Lk 0101

Hispaaniakeelne eriväljaanne: Peatükk 11 Köide 1 Lk 0060

Portugalikeelne eriväljaanne Peatükk 11 Köide 1 Lk 0060



Nõukogu määrus (EMÜ) nr 2603/69, 20. detsember 1969, millega kehtestatakse ühised ekspordieeskirjad EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 111 ja 113, võttes arvesse põllumajandusturgude ühist korraldust ja töödeldud põllumajandustooteid käsitlevaid õigusakte, mis on vastu võetud vastavalt asutamislepingu artiklile 235, eriti nimetatud dokumentide neid sätteid, mis võimaldavad teha erandi üldpõhimõttest, mille kohaselt koguselisi piiranguid või samaväärse toimega meetmeid võib asendada üksnes samade õigusaktidega ettenähtud meetmetega, võttes arvesse komisjoni ettepanekut: ning arvestades, et pärast üleminekuperioodi lõppu peab ühine kaubanduspoliitika põhinema ühtsetel põhimõtetel, muu hulgas ekspordi osas; kõnealuse poliitika ellurakendamine nõuab selle järkjärgulist standardimist üleminekuperioodi jooksul; seepärast tuleks sätestada ühised eeskirjad EMÜ ekspordi kohta; eksport on kõikides liikmesriikides peaaegu täielikult liberaliseeritud; seetõttu on võimalik ühenduse põhimõttena kehtestada, et kolmandatesse riikidesse suunduvale ekspordile ei seata mingeid piiranguid, kui käesolevas määruses sätestatud eranditest ei tulene teisti ja ilma et see piiraks meetmeid, mida liikmesriigid võivad võtta vastavalt asutamislepingule; komisjonile tuleb teatada, kui liikmesriik leiab, et turu ebahariliku arengu tõttu võivad vajalikuks osutuda kaitsemeetmed; on oluline, et ühenduse tasandil ja nõuandekomitees kontrollitaks eelkõige selle teabe alusel ekspordi tingimusi, ekspordi suundumusi, majanduse ja kaubanduse olukorra eri tahke ja vajaduse korral võetavaid meetmeid; selle kontrolli tulemusena võib ilmneda, et ühendus peaks teatava ekspordi üle järelevalvet teostama, või et kaitseks ettenägematute asjaolude vastu tuleks rakendada kaitsemeetmeid; vajadus kiire ja tõhusa tegutsemise järele on põhjuseks, et komisjonile antakse õigus nende meetmete üle otsustada, kuid ilma et see piiraks nõukogu edaspidist seisukohavõttu, kuna nõukogu ülesandeks on ühenduse huvidega kooskõlas oleva poliitika vastuvõtmine; ühenduse huvide seisukohast vajalikud kaitsemeetmed tuleks vastu võtta olemasolevaid rahvusvahelisi kohustusi nõuetekohaselt silmas pidades; on soovitav, et liikmesriikidele antaks õigus teatavates tingimustes ja eeldusel, et nende tegevus on vaid ajutine, võtta iseseisvalt kaitsemeetmeid; on soovitav, et nende kaitsemeetmete toimimise ajal oleks võimalik korraldada konsultatsioone meetmete mõju kontrollimiseks ja välja selgitamiseks, kas nende kohaldamise tingimused on veel täidetud; teatavate toodete suhtes ei tuleks ühenduse liberaliseerimiskorda ajutiselt kohaldada kuni ajani, mil nõukogu on kehtestanud nende kohta ühised eeskirjad; käesolevat määrust kohaldatakse kõikide toodete suhtes, nii tööstus- kui ka põllumajandustoodete suhtes; see peaks toimima põllumajandusturgude ühist korraldust kehtestavate õigusaktide ja vastavalt asutamislepingu artiklile 235 vastuvõetud töödeldud põllumajandustooteid käsitlevate spetsiaalsete õigusaktide täiendusena; siiski tuleks vältida käesoleva määruse sätete ja nende õigusaktide sätete kattumist, eelkõige kaitseklauslite osas, ON VASTU VÕTNUD KÄESOLEVA MÄÄRUSE: I JAOTIS Üldpõhimõte Artikkel 1 Toodete eksport Euroopa Majandusühendusest kolmandatesse riikidesse on vaba, see tähendab, et toodete suhtes ei kohaldata mingeid koguselisi piiranguid, välja arvatud need, mida kohaldatakse käesoleva määruse sätete alusel. II JAOTIS Ühenduse teavitamis- ja nõustamiskord Artikkel 2 Kui liikmesriik leiab, et turu ebahariliku arengu tõttu võib osutuda vajalikuks rakendada kaitsemeetmeid III jaotise tähenduses, teatab ta sellest komisjonile, kes teavitab teisi liikmesriike. Artikkel 3 1. Konsultatsioone võib pidada igal ajal, kas liikmesriigi taotlusel või komisjoni omal algatusel. 2. Konsultatsioonid toimuvad nelja tööpäeva jooksul pärast seda, kui komisjon on artiklis 2 osutatud teabe kätte saanud, ja igal juhul enne mis tahes meetmete võtmist vastavalt artiklitele 5–7. Artikkel 4 1. Konsultatsioonid toimuvad nõuandekomitees (edaspidi "komitee"), mis koosneb iga liikmesriigi esindajatest ja mille eesistuja on komisjoni esindaja. 2. Komitee kutsub kokku eesistuja. Eesistuja annab kõikidele liikmesriikidele võimalikult kiiresti kogu asjakohase info. 3. Konsultatsioonid hõlmavad eelkõige: a) ekspordi tingmusi, ekspordi suundumusi ning majanduse ja kaubanduse olukorra erinevaid tahke seoses kõnealuse tootega; b) meetmeid, mida vajaduse korral tuleb vastu võtta. Artikkel 5 Teatava toote osas majandusliku ja kaubandusliku olukorra hindamiseks võib komisjon liikmesriikidelt nõuda selle toote turusuundumusi kajastavate statistiliste andmete esitamist ja nõuda selleks, tegutsedes vastavalt oma siseriiklikule õigusele ja komisjoni kindlaksmääratud korrale, niisuguse toote ekspordi üle järelevalve teostamist. Liikmesriigid teevad kõik, et rahuldada komisjoni nõudmisi ja edastavad komisjonile nõutud andmed. Komisjon teavitab teisi liikmesriike. III JAOTIS Kaitsemeetmed Artikkel 6 1. Vältimaks esmatarbekaupade puudusest tulenevat kriitilist olukorda või parandamaks niisugust olukorda, ning kui ühenduse huvid nõuavad kohest sekkumist, võib komisjon kas liikmesriikide taotlusel või omal algatusel ja võttes arvesse toodete omadusi ja kõnealuse tehingu muud eripära, kehtestada toote ekspordi suhtes ekspordiloa esitamise nõude, mille väljaandmist reguleerivad sätted ja mille suhtes kehtivad piirangud, mis komisjon kehtestab kuni nõukogu edasise tegevuseni vastavalt artiklile 7. 2. Nõukogu ja liikmesriike teavitatakse võetud meetmetest. Meetmed jõustuvad kohe. 3. Need meetmed võivad piirduda teatavatesse riikidesse suunduva ekspordiga või ühenduse teatavatest piirkondadest tuleva ekspordiga. Need ei mõjuta tooteid, mis on juba teel ühenduse piirile. 4. Kui liikmesriik on taotlenud komisjoni sekkumist, võtab viimane selle kohta otsuse vastu kõige rohkem viie tööpäeva jooksul alates taotluse saamisest. Kui komisjon ei rahulda taotlust, teatab ta viivitamata oma otsusest nõukogule, kes võib kvalifitseeritud häälteenamusega otsustada teisti. 5. Iga liikmesriik võib esitada võetud meetmed nõukogule läbivaatamiseks kaheteistkümne tööpäeva jooksul alates nende teatavakstegemise päevast. Nõukogu võib kvalifitseeritud häälteenamusega otsustada, et tuleb võtta teistsugune meede. 6. Kui komisjon on tegutsenud vastavalt lõikele 1, teeb ta hiljemalt kaksteist päeva pärast oma võetud meetme jõustumist nõukogule ettepaneku artiklis 7 sätestatud asjakohaste meetmete kohta. Kui nõukogu ei ole pärast kuue nädala möödumist komisjoni võetud meetme kehtestamisest ettepaneku kohta otsust teinud, loetakse see meede tühistatuks. Artikkel 7 1. Kui ühenduse huvid seda nõuavad, võib nõukogu komisjoni ettepanekul võtta kvalifitseeritud häälteenamusega vastu asjakohased meetmed: - vältimaks esmatarbekaupade puudusest tuleneva kriitilise olukorra teket või parandamaks niisugust olukorda; - võimaldamaks ühenduse või kõikide liikmesriikide võetud rahvusvaheliste kohustuste täitmist eelkõige esmatarbekaupade osas. 2. Need meetmed võivad piirduda teatavatesse riikidesse suunduva ekspordiga või ühenduse teatavatest piirkondadest tuleva ekspordiga. Need ei mõjuta tooteid, mis on juba teel ühenduse piirile. 3. Koguseliste piirangute määramisel võetakse eelkõige arvesse: - enne käesoleva jaotise tähenduses kaitsemeetme jõustumist tavalistel tingimustel sõlmitud ja asjaomase liikmesriigi siseriiklike õigusaktide kohaselt komisjonile teatavaks tehtud lepingute alusel eksporditavate toodete hulka ja - vajadust mitte kahjustada selle eesmärgi saavutamist, milleks koguselised piirangud kehtestati. Artikkel 8 1. Kui liikmesriik leiab, et tema territooriumil on tekkinud niisugune olukord, nagu ühenduse suhtes on määratletud artikli 6 lõikes 1, võib ta ajutise kaitsemeetmena kehtestada toote ekspordi suhtes ekspordiloa esitamise nõude, mille väljaandmist reguleerivad sätted ja mille suhtes kehtivad piirangud, mis liikmesriik kehtestab. 2. Liikmesriik võtab niisuguse meetme pärast komitees esitatud arvamuste ärakuulamist või kui see ei ole võimalik asja kiireloomulisuse tõttu, pärast komisjonile teatamist. Komisjon teavitab teisi liikmesriike. 3. Komisjonile teatatakse meetmest kohe pärast selle vastuvõtmist teleksi teel; niisugune teatamine on samaväärne taotlusega artikli 6 lõike 4 tähenduses. Seda meedet kohaldatakse ainult kuni komisjoni vastuvõetud otsuse jõustumiseni. 4. Käesoleva artikli sätteid kohaldatakse kuni 31. detsembrini 1972. Nõukogu otsustab enne seda kuupäeva komisjoni ettepanekul kvalifitseeritud häälteenamusega, milliseid muudatusi on vaja sinna teha. Artikkel 9 1. Artiklites 6–8 osutatud meetmete kehtivusajal toimuvad komitees konsultatsioonid kas liikmesriigi taotlusel või komisjoni omal algatusel. Nende konsultatsioonide eesmärk on: a) kontrollida meetmete mõju; b) teha kindlaks, kas nende kohaldamistingimused on täidetud. 2. Kui komisjon leiab, et mõni artikliga 6 või 7 ettenähtud meede tuleks tühistada või et seda peaks muutma, toimitakse järgmiselt: a) kui nõukogu ei ole komisjoni võetud meetme kohta otsust vastu võtnud, siis komisjon muudab seda meedet või tühistab selle viivitamata ja esitab nõukogule kohe aruande; b) kõikidel muudel juhtudel teeb komisjon nõukogule ettepaneku nõukogu vastuvõetud meetmete tühistamiseks või muutmiseks. Nõukogu teeb otsuse kvalifitseeritud häälteenamusega. IV JAOTIS Ülemineku- ja lõppsätted Artikkel 10 Kuni ajani, mil nõukogu, toimides komisjoni ettepanekul kvalifitseeritud häälteenamusega, kehtestab käesoleva määruse lisas loetletud toodete suhtes ühised eeskirjad, ei kehti kõnealuste toodete suhtes artiklis 1 sätestatud ühendusest eksportimise vabadus. Artikkel 11 Ilma et see piiraks muude ühenduse sätete kohaldamist, ei takista käesolev määrus liikmesriike kehtestamast või kohaldamast ekspordi koguselisi piiranguid, selleks et tagada kõlblus, avalik kord või julgeolek ning inimeste, loomade või taimede elu ja tervise kaitse ning kunstilise, ajaloolise või arheoloogilise väärtusega rahvusliku rikkuse kaitse või tööstus- ja kaubandusomandi kaitse. Artikkel 12 1. Käesoleva määruse kohaldamine ei piira põllumajandusturgude ühist korraldust kehtestavate õigusaktide ja vastavalt asutamislepingu artiklile 235 vastuvõetud töödeldud põllumajandustooteid käsitlevate spetsiaalsete õigusaktide kohaldamist; see toimib nimetatud õigusaktide täiendusena. 2. Nendes õigusaktides käsitletud toodetest ei kehti artiklid 6–8 siiski nende toodete suhtes, mille kohta ühenduse kolmandate riikidega kauplemise eeskirjades nähakse ette koguseliste ekspordipiirangute kohaldamine. Artiklit 5 ei kohaldata nende toodete suhtes, mille kohta nimetatud eeskirjades on kehtestatud litsentsi või muu ekspordidokumenti esitamise nõue. Artikkel 13 Käesolev määrus jõustub 31. detsembril 1969. Käesolev määrus on tervikuna siduv ja vahetult kohaldatav kõikides liikmesriikides. Brüssel, 20. detsember 1969 Nõukogu nimel eesistuja H. J. De Koster -------------------------------------------------- LISA Ühise tollitariifistiku nr | Kauba kirjeldus | 1 | 2 | 06.01 | Lillede ja ilutaimede sibulad, mugulad, muguljuured, juurmugulad ja risoomid, puhke-, kasvu- või õitsemisjärgus: | A | —Puhkeseisundis … | 06.02 | Muud elustaimed, sh puud, põõsad, juured, pistikud ja pookoksad: | ex A | —Juurdumata humalapistikud | 07.01 | Juurvili, värske või jahutatud: | A | —Kartul | 07.05 | Kuivatatud poetatud kaunviljad, sh kooritud või poolitatud: | ex A | —Uba, külvamiseks mõeldud | —Aed- ja põldhernes, külvamiseks mõeldud | —Põlduba (vicia faba varminor), külvamiseks mõeldud | —Söödauba (vicia faba var-megalosperma), külvamiseks mõeldud | 09.01 | Kohv (röstitud või röstimata, kofeiiniga või ilma); kohvikestad ja -koored; kohvi sisaldavad kohviasendajad, olenemata kohvisisalduse määrast: | A | —Kohv | 12.03 | Seemned, viljad ja eosed, külvamiseks mõeldud | 12.05 | Sigurijuured, värsked või kuivatatud, terved või tükeldatud, röstimata | 14.01 | Peamiselt punumiseks kasutatav taimne materjal (näit puhastatud, pleegitatud või värvitud õled, pajuvitsad, pilliroog, kõrkjad, rotang, bambus, raffia ja niinekoor: | B | —Bambus, rotang jms | 14.05 | Mujal nimetamata taimsed tooted: | ex B | Lehtadru, samblikud, iiri sammal, pruunvetikad, merevetikad, geliidium | 21.02 | Kohvi-, tee- ja mateekstraktid, -essentsid ja -kontsentraadid; nendest ekstraktidest, essentsidest ja kontsentraatidest valmistatud tooted: | ex A | —Kohviekstraktid, -essentsid ja -kontsentraadid, kohviasendajateta | ex 23.05 | Käärimissete; viinakivi: Käärimissete, sisaldab alla 6 massiprotsendi veini; viinakivi | 26.03 | Tuhk ja jäägid (v.a raua- ja terasetööstuse tuhk ja jäägid), sisaldavad metalli või metallikoostisosi | 27.09 | Toornafta ja bituminoossetest mineraalidest toorõlid | 27.10 | Naftaõlid ja bituminoossetest mineraalidest mineraalõlid (v.a toorõlid); mujal nimetamata õlid (põhikomponendina sisaldavad 70 massiprotsenti või rohkem naftaõlisid või bituminoossetest mineraalidest mineraalõlisid, kusjuures need õlid on toodete põhikoostisosaks): | A | —Kerged õlid | B | —Keskmised õlid | ex C | —Rasked õlid, v.a kellade ja käekellade jms tarbeks kasutatavad määrdeõlid, väikestes mahutites, õli netosisaldusega kuni 250 g | 28.38 | Sulfaadid (sh maarjas) ja persulfaadid: | ex A II | —Vasksulfaat | ex 29.40 | Ensüümid: Lamba- või kitselaap | 31.03 | Fosforväetised (mineraalsed või keemilised): | A I | —Aluseline räbu | 36.06 | Tuletikud (sh Bengali tikud) | ex | —Valmistatud eraklientidele | 37.04 | Fotoplaadid ja film, valgustatud, ent ilmutamata, negatiiv- või positiivfilm: | ex A I | —Perforatsiooniga kinofilmid pikkusega üle 30 m; negatiivfilm; filmi vahepositiivid | ex A II | —Perforatsiooniga kinofilmid pikkusega üle 30 m; positiivfilm | 37.06 | Kinofilm, valgustatud ja ilmutatud, sisaldab üksnes helirada, negatiiv- või positiivfilm | ex 37.07 | Muud kinofilmid, valgustatud ja ilmutatud, helirajaga või ilma, negatiiv- või positiivfilmid: Mängufilmid | 41.01 | Toornahad (värsked või soolatud, kuivatatud, pikeldatud või painitud), laustetud või laustmata, sh villaga lambanahk | 41.02 | Veise- ja hobuseliste nahad (sh pühvlinahad), v.a rubriikidesse nr 41.06, 41.07 ja 41.08 kuuluvad nahad: | ex A | —Veise- või hobuseliste nahk, pargitud, edasi töötlemata | 41.09 | Nahalaastud jm naha- või plastnahajäätmed, edasiseks töötluseks kõlbmatud; nahatolm, nahapulber ja nahapuru | ex 43.01 | Toorkarusnahad: Küüliku- ja mägranahad | ex 44.01 | Küttepuit palkide, halgude, okste või haokubudena; puidujäätmed, sh saepuru: Küttepuit okaspuidust ja männi- ja kuuselaastudena | 44.03 | Töötlemata puit, kooritud või koorimata või ainult jämedalt tahutud: | B | —Muud | 44.04 | Puit, jämedalt kanditud või poolkanditud, muul viisil töötlemata: | ex B | —Muu, v.a pappel | 44.05 | Pikuti saetud puit, lõhestatud või kooritud, edasi töötlemata, paksusega üle 5 mm: | ex B | —Okaspuidust, v.a kastide, sõelade jms valmistamiseks mõeldud väikesed lauad | 44.07 | Raudteede ja trammiteede puitliiprid | ex 46.03 | Korvpunutised, vitspunutised jms ruumilise vormiga tooted, valmistatud vahetult punumismaterjalidest või rubriikides 46.01 või 46.02 nimetatud punumismaterjalidest; käsnkõrvitsast tooted: Pudeliümbrised | 47.02 | Makulatuur (paberi- ja papijäätmed); ainult pabermassi valmistamseks sobivad paberi- ja papijäätmed | 50.01 | Lahtihaspeldamiseks sobivad siidiussikookonid | 54.01 | Lina, töödeldud, ent ketramata; linatakud ja -jäätmed (sh lõngajäätmed ja kohestatud jäätmed) | 58.04 | Karusriie ja šenillriie (v.a rubriiki 55.08 kuuluv froteerätikuriie jms froteeriie ja rubriiki 58.05 kuuluv riie) | ex B | —Puuvillane samet, sile | ex 70.10 | Klaasist korvpudelid, flakoonid (lihvitud klaasist pudelid), purgid, kannud, väikesed rohupudelid, ampullid jm klaasmahutid kaupade pakendamiseks või transpordiks; klaaskorgid jm klaasist sulgemisvahendid: Klaasist korvpudelid ja flakoonid mahutavusega mitte üle 5 liitri | ex 71.01 | Pärlid, töödeldud või mitte, kuid kinnitamata, niidile lükkimata ning raamistamata (v.a töötlemata pärlid, mis on ajutiselt niidile lükitud nende transportimise hõlbustamiseks): Pärlid, töötlemata | 71.02 | Vääriskivid ja poolvääriskivid, töötlemata, lihvitud või muul viisil töödeldud, kuid nöörile lükkimata, raamistamata ning kinnitamata (v.a sorteerimata vääris- ja poolvääriskivid, mis on transportimise hõlbustamiseks ajutiselt nöörile lükitud) | 71.07 | Kuld (sh plaatinaga pinnatud kuld), töötlemata, pooltöödeldud | 71.09 | Plaatina jm plaatina rühma metallid, töötlemata või pooltöödeldud | 71.11 | Kullasepa- ja juveliiritööde väärismetallijäätmed, muud väärismetallijäätmed ja -murd | ex 72.01 | Mündid: Käibelt kõrvaldatud mündid | 74.01 | Vasekivi, töötlemata vask (rafineerimata või rafineeritud); vasejäätmed ja -murd | 75.01 | Niklikivi, niklispeiss jm nikkelmetallurgia vaheproduktid; töötlemata nikkel (v.a niklist galvaniseerimisanoodid); niklijäätmed ja -murd | 75.02 | Niklist latid, vardad, profiilid; niklist traat | ex | Niklist latid, vardad, profiilid; niklist traat, v.a metallniit või -ribad, mida kasutatakse lameeriide, kaunistusnööride, kardpaelte ja kaunistuste valmistamiseks Niklisulamist, mis sisaldab üle 10 %, kuid alla 50 % niklitNiklisulamist, mis sisaldab vähemalt 50 % niklit | 75.03 | Niklist plaadid, lehed ja ribad; foolium; niklipulber ja -helbed: | ex A | —Plaadid, lehed, ribad ja foolium, v.a metallniit või -ribad, mida kasutatakse lameeriide, kaunistusnööride, kardpaelte ja kaunistuste valmistamiseksniklisulamist, mis sisaldab üle 10 %, kuid alla 50 % niklitniklisulamist, mis sisaldab vähemalt 50 % niklit | ex B | —Niklihelbed | 75.04 | Nikkeltorud ja nende toorikud; õõnesvardad ja toruliitmikud (nt muhvid, põlved, äärikud): | A | —Torud ja nende toorikud; õõnesvardad | 75.05 | Galvaniseerimisanoodid, töödeldud või mitte, sh elektrolüüsi teel saadud | 76.01 | Töötlemata alumiinium; alumiiniumijäätmed ja -murd: | B | Jäätmed ja murd | 77.01 | Töötlemata magneesium; magneesiumijäätmed (v.a ühesuurused laastud) ja -murd: | B | —Jäätmed ja murd | 78.01 | Töötlemata plii (sh hõbedalisandiga plii); pliijäätmed ja -murd: | B | —Jäätmed ja murd | 79.01 | Töötlemata tsink; tsingijäätmed ja -murd: | B | —Jäätmed ja murd | ex 80.01 | Töötlemata tina; tinajäätmed ja -murd: Jäätmed ja murd | 81.04 | Muud mitteväärismetallid, töödeldud või mitte, ja tooted nendest; metallkeraamika, töödeldud või mitte, ja tooted sellest: | ex 1J 1 | —Antimonijäätmed ja -murd | 86.09 | Raudtee- ja trammivedurite ning -veeremi osad: | | —Telgedele kinnitatud rattad, teljed, rattad, metallrehvid, pöiad, rummud jm raudteeveeremi rataste osad, kasutatavad | 88.02 | Lennuaparaadid, purilennukid ja tuulelohed; rotolangevarjud: | ex B | —Kasutatavad lennuaparaadid | ex 89.01 | Laevad, paadid jm ujuvvahendid, mis ei kuulu rubriikidesse nr 89.02–89.05 | ex B 1 | Merelaevad | 89.04 | Lammutamisele määratud laevad, paadid jm ujuvvahendid | ex 91.01 | Taskukellad, käekellad jm samalaadsed väikekellad, k.a stopperid: Käivikregulaatoriga taskukellad | 91.07 | Väikekellade mehhanismid (sh stopperimehhanismid), kokku pandud: Väikekellade mehhanismid (sh stopperimehhanismid), kokku pandud, käivikregulaatoriga | 91.11 | Muud kellade ja käekellade osad: | C | —Väikekellade mehhanismid, kokku panemata | E | —Reguleerimata väikekellade mehhanismid | 92.10 | Muusikariistade osad (v. a keeled), sh mängutooside rullid ja mehhanismid; metronoomid, helihargid ja kammertonviled: | ex B | —Akordionite keeled, helihargid, keeleplaadid, membraanid, nende osad ja nendega koos kasutatavad abivahendid | --------------------------------------------------